b'\n_START_ARTICLE_\nCerkev Jezusa Kristusa svetih iz poslednjih dni \xc5\xa0i\xc5\xa1ka\n_START_PARAGRAPH_\nCerkev Jezusa Kristusa svetih iz poslednjih dni \xc5\xa0i\xc5\xa1ka je trenutni edini verski objekt (kapela oz. cerkev) Cerkve Jezusa Kristusa svetih iz poslednjih dni (oz. mormonov) v Sloveniji; kapela se nahaja na \xc5\xa0i\xc5\xa1enski cesti 48 v Zgornji \xc5\xa0i\xc5\xa1ki v Ljubljani. Cerkev ima za cerkvene aktivnosti in nedeljsko bogoslu\xc5\xbeje najete prostore \xc5\xa1e v Celju, Mariboru in Kranju.\n_START_SECTION_\nZgodovina\n_START_PARAGRAPH_\nLeta 2006 je cerkev odkupila zemlji\xc5\xa1\xc4\x8de (ob Gasilskem domu Zgornja \xc5\xa0i\xc5\xa1ka) in \xc5\xa1e istega leta pri\xc4\x8deli z gradnjo, ki so jo financirali \xc4\x8dlani Cerkve s prostovoljnimi prispevki. Objekt je zasnovan kot dvonadstropni ve\xc4\x8dnamenski objekt z podzemno gara\xc5\xbeo._NEWLINE_Gradnja je bila kon\xc4\x8dana leta 2008; aprila tega leta so se v cerkev vselili in oktobra 2008 je v objektu potekal prvi dan odprtih vrat.'